Եթե ավերիչ գոյությանդ ընդամենը 1000 տարում չես կարողացել Սուրբ Սոֆիայի կամ Անիի մայր տաճարի նման ճարտարապետական հրաշքներ արարել, քո նամազը կամ Ղուրանը կարող ես նաև քեզ օտար Աստծո հարկի ներքո կարդալ: Մի քանի տարի առաջ Անիում թուրք բարձրաստիճան գործիչների՝ իրենց համար անպատվաբեր նամազից հետո հիմա էլ Ստամբուլի վերածված Կոստանդնուպոլիսում են աղոթք մուրացել: Իսկ թունդ հավատացյալ թուրքերը պահանջել են, որ այն մզկիթ դարձնեն: Բայց եթե հավատացյալ են, ինչպե՞ս են հավատում, թե Քրիստոսի անունով կառուցված եկեղեցուց իրենց աստվածը ձայն կլսի: Թե՞ համոզված են, որ նա էլ է իրենց նման զավթիչ… Հապա էլ ո՞ւր մնաց հոգևոր հաղորդակցությունը: